Luzitaninis arionas
Luzitaninis arionas arba ispaninis arionas (Arion lusitanicus) – oru kvėpuojantis sausumos šliužas, sausumos plautinis pilvakojis moliuskas, priklausantis arioninių (Arionidae) šeimai. Kūnas 7–15 cm ilgio, oranžinis arba rusvas. Savaiminis rūšies arealas – Pirėnų pusiasalis ir pietinė Prancūzijos dalis. Dėl žmonių veiklos paplito už jo ribų, aptinkamas didelėje dalyje žemyninės Europos (taip pat Lietuvoje), Farerų salose, Islandijoje.